Il-Prinċep Philip. Ritratt: Facebook - The Royal Court  Wara 28 lejl l-isptar fejn kien qiegħed taħt kura medika, il-Prinċep Philip li għandu 99 sena tħalla joħroġ mill-isptar. Id-Duka kien ġie rikoverat fl-isptar King Edward VII fis-16 ta' Frar filwaqt li fl-1 ta' Marzu ġie trasferit fl-isptar St Bartholomew. Li fih jemm Barts Heart Centre, l-akbar servizz kardjovaskulari speċjalizzat fl-Ewropa. Charles, il-Prinċep ta' Wales żar lil missieru fl-isptar fl-20 ta' Frar, u għamel vjaġġ ta' 200 mil mid-dar tiegħu, Highgrove, fi Gloucestershire, sabiex ikun jista' jżuru. Il-Prinċep Philip se jkun qed jagħlaq 100 sena nhar l-10 ta' Ġunju u jgħix fil-palazz ta' Windsor. Tul il-lockdown ma ħariġx mir-residenza. Il-Prinċep Philip irtira mill-ħajja pubblika f'Awwissu tal-2017 fl-età ta' 96 sena. Aqra wkoll: Il-Prinċep Philip jiddaħħal l-isptar